EDITORYAL 


X 


Ipagtanggol ang masa 
laban sa pasistang paninibasib 


aan-daang mga pasistang sundalo ng Armed Forces of the Philippines 
(AFP) kamakailan ang lumusob at nagpataw ng batas militar sa mga 
liblib na barangay at komunidad sa syudad ng Himamaylan City, Neg- 
ros Occidental. Hindi bababa sa 18,000 mga magsasaka, manggagawang-bu- 
kid at karaniwang mamamayan ang napwersang lumikas sa kanilang mga ta- 
hanan dahil sa walang-habas na panganganyon at istraping ng AFP malapit 
sa kanilang mga komunidad, at panghahalughog, pambubugbog at paninindak 
ng mga sundalo laban sa mga sibilyan. Pinwersa silang magbakwit ng militar 
sa pagpataw ng "no man's land" kung saan sinumang maiwan ay ituturing na 


target ng pag-asinta ng AFP. 


Ang pananalasa ng AFP sa Hi- 
mamaylan ay naganap matapos ang 
magkasunod na pakikipagsagupaan 
sa isang yunit ng Bagong Hukbong 
Bayan (BHB) sa isang liblib na bara- 
ngay kung saan anim na pasistang 
sundalo ang napatay. Ang ipinaki- 
tang brutalidad ng AFP sa masa ay 
sagadsaring paghihiganti sa masa 
sa lugar na itinuturing nilang sumu- 
suporta sa hukbong bayan, isang 
hakbanging tahasang taliwas sa iti- 
natakda ng internasyunal na maka- 


taong batas. 

Ang walang-habas na tero- 
ristang paninibasib sa masa sa 
Negros, sa tabing ng "community 
support program," ay bahagi ng 
tumitinding atake sa mga sibilyan 
sa iba't ibang panig ng bansa, tulad 
sa Samar, Davao, Masbate, 
Mindoro, Cagayan at iba pang isla 
at prubinsya. Pag-igting pa itong 
lalo sa limang-taon nang opensiba 
ng AFP at Philippine National Police 
(PNP) sa buong bansa, sa ilalim ng 

payong ng National Task Force 
(NTF)-Elcac. 

Nakatuon ang mga operasyon 
ng AFP sa pagsugpo sa rebolusyo- 
naryong armadong paglaban ng 
BHB na pinakamahigpit na taga- 
pagtanggol sa interes at pakikibaka 
ng masa laban sa pyudal at iba 
pang anyo ng pagsasamantala at 
pang-aapi. Gayunman, ang esensya 
at pinakapakay ng paninibasib ng 
AFP at PNP laban sa mga sibilyan 
ay ang paggupo sa lahat ng anyo ng 
paglaban ng masa. Nagsisilbi ito sa 
interes ng malalaking panginoong 
maylupa at ng negosyo ng malala- 
king burgesyang komprador at bu- 
rukrata kapitalistang sangkot sa 
pagpapalawak ng mga mina, plan- 
tasyon at mga mapanira at anti- 
mamamayang mga proyektong 
pang-imprastruktura. 

Daan-daang mga barangay sa 
iba't ibang bahagi ng bansa ang ka- 


salukuyang ipinaiilalim sa pag-ham- 
let o pagkukural ng militar. Mistu- 
lang mga bilanggo sa kani-kanilang 
barangay ang masang magsasaka at 
maralita: ipinapataw ang blokeyo at 
paglilimita sa pagkain at komersyo, 
hinihigpitan ang pagtatrabaho nila 
sa kanilang mga bukid at kaingin, 
nagtatayo ng mga kampo o baraks 
ng mga sundalo sa gitna o tabi ng 
mga barangay, pati mga istruktu- 
rang sibilyan gaya ng eskwelahan, 
klinika, barangay hall ay ginaga- 
wang baraks. 

Sa araw-araw ay hinaharap ng 
masang magsasaka sa mga baryong 
sinasakop ng AFP at PNP ang mukha 
ng terorismo ng estado at ang bru- 
tal na mga taktika nito. Nais ng mga 
pasistang-terorista na itarak ang 
takot at ligalig sa puso ng masa, gu- 
puin ang kanilang diwa, basagin ang 
kanilang pagkakaisa, at pilayin ang 
kanilang paninindigang ipagtanggol 
ang kanilang interes. 

Subalit, habang lumalala ang 
panunupil ng AFP at PNP sa masang 
magsasaka at maralita sa kanayu- 
nan, lalo ding lumalalim ang kani- 
lang hinaing at ginagatungan ang 
kanilang galit sa pasistang mga 
sundalo at sa bulok na naghaharing 
sistema. Batid ng higit na nakarara- 
mi sa kanila na dapat nilang lalong 

pagtibayin ang kanilang paninindi- 
gan na magkaisa at kumilos para 
ipagtanggol ang kanilang interes at 
kapakanan. 

Kailangan na kailangan ng ma- 
sang magsasaka at ng kanilang mga 
komunidad sa kanayunan ang su- 
porta ng buong sambayanan sa 
paglaban nila sa pasistang panini- 
basib ng teroristang AFP at PNP. 
Dapat gawin ang lahat para ilantad 
at batikusin ang bawat isang kaso 
ng pagyurak ng AFP at PNP sa kara- 
patang-tao at paglabag sa interna- 
syunal na mga makataong batas. 
Dapat labanan ang pagpapakalat ng 
AFP at PNP ng disimpormasyon at 
mga huwad na balita na ginagamit 
na pantabing sa pasismo at mga 
pag-abuso sa karapatang-tao. 

Responsibilidad ng lahat ng 
pwersang demokratiko, at nagtata- 
guyod sa karapatang-tao, higit lalo 
sa mga uri at sektor sa kalunsuran, 
na dalhin sa lahat ng posibleng la- 
rangan ang pagtatanggol sa kapa- 
kanan ng masang magsasaka kontra 
sa terorismo ng estado. Dapat sika- 
pin nilang abutin ng kanilang paki- 
kipagkapit-bisig maging ang liblib 
na pook sa kanayunan. 

Dapat ipabatid sa malawak na 
mamamayan sa mga pabrika at upi- 
sina, mga eskwelahan, simbahan, sa 

masmidya at social media, sa mga 
migranteng Pilipino at internasyu- 
nal na komunidad ang dinaranas na 
pagdurusa ng masang magsasaka 
at mga maralita sa mga baryong si- 
nasakop ng militar. Dapat tipunin 
ang boses ng mamamayan laban sa 
pasistang paninibasib at batas mili- 
tar sa kanayunan, at suportahan 
ang sigaw ng masa para sa pagpa- 
palayas ng mga armadong pwersa 
ng militar at pulis sa kanilang mga 
komunidad. 

Palawakin at palakasin ang 
iba't ibang anyo ng nagkakaisang 
prenteng anti-pasista. Igiit ang ka- 
tarungan para sa lahat ng biktima 
ng mga krimen ng pagmasaker, 
pagpatay, pagtortyur, iligal na mga 
pag-aresto, pambubugbog at iba 
pang pang-aabuso sa mga karapa- 
tan ng mamamayan, pati na mga 
krimen sa digma, laban sa mga re- 
bolusyonaryong hindi armado, hors 
de combat o sibilyan. 

Pagbayarin nang mahal ang 
mga halimaw na pasista sa kanilang 
mga utang na dugo. Dapat gawin ng 
BHB ang lahat ng makakaya upang 
hanapin, tugisin at pagbayarin ang 
mga upisyal ng militar na utak ng 
mga pamamaslang, at ang kanilang 
mga berdugo at tauhang duguan 
ang kamay. Dapat puspusang ipag- 
tanggol ng BHB ang masa sa mga 
sonang gerilya habang nagpapala- 
wak ng teritoryo at suporta ng ma- 
sa sa bagong mga pook. 

Dapat puspusang isulong ang 
pakikibaka laban sa lahat ng anyo 
ng pang-aapi at pagsasamantala, 
pang-aagaw ng lupa at pagsira sa 
kalikasan. Dapat palakasin at pala- 
wakin ang mga pakikibakang anti- 
pyudal para sa pagpapababa ng 
upa sa lupa, pagtataas ng sahod ng 
mga manggagawang bukid at pag- 
bili sa makatwirang presyo sa mga 
produktong magbubukid. 

Higit sa lahat, dapat mahigpit 
na magtulungan ang BHB at ang 
masang magsasaka, sa malawa- 
kang pagsusulong ng pakikibaka 
para sa tunay na reporma sa lupa 
bilang pangunahing sigaw para sa 
pambansa demokratikong pagba- 
bago. asl 

Pananalasa ng AFP sa mga sibilyan 


sa Himamaylan 


H indi bababa sa 500 tropa ng 303rd IBde at pu- 
lis ang kumubkob sa mga barangay ng Hima- 
maylan City sa Negros Oriental noong gabi ng Ok- 
tubre 5. Ipinailalim nila ang ilang barangay ng Hi- 
mamaylan City halos 10 araw na lockdown. Pinalikas 
nila ang humigit kumulang 18,000 residente (o 16% 
ng kabuuang populasyon) at pinigilan ang kanilang 


galaw at ekonomikong aktibidad. 


Bago nito, anim na sundalo ang 
napatay sa ambus ng BHB-South 
Central Negros sa nanghahalihaw 
na mga tropa ng 94th IB sa Sityo 
Sig-ang, Barangay Carabalan sa na- 
turang syudad noong Oktubre 6. 
Nasundan ito ng isa pang sagupaan 
noong hapon ng parehong araw. 
Muling nagkaroon ng sagupaan 
noong Oktubre 8 sa Sityo Malangsa 
kung saan inamin ng militar na da- 
lawang sundalo ang napatay at 
anim ang nasugatan. 

Ginamit ng AFP ang mga sagu- 
paang ito para lalupang patindihin 
ang militarisasyon sa lugar. Ibinu- 
hos nito ang mga tropa ng 94th IB, 
62nd IB, 16th Scout Ranger Com- 
pany, at pwersa ng Special Action 
Forces sa syudad at mga helikopter, 
drone, spotter plane at kanyon sa 
malawakang operasyon. 

Kinanyon ang Barangay Cara- 
balan, partikular ang Sityo Sig-ang, 
at Barangay Mahalang mula Oktub- 
re 6 hanggang Oktubre 8. Walong 
insidente ng panganganyon ang 
naitala ng mga residete na tumama 
sa mga tubuhan, ilog na pinagkuku- 
nan ng tubig at kalapit na kaguba- 
tan. 

Pinuruhan ng militar ang Bara- 
ngay Carabalan na matagal nang 
target nitong tayuan ng de- 
tatsment. Mula Oktubre 6, kinordon 
ang mga sityo nitong Sig-ang at Me- 
del sa kabila nang wala na roon ang 
nakasagupa nitong yunit ng BHB. 
Pitong manggagawa sa tubuhan ang 
hinuli at tatlong araw na ikinulong 
at ipinailalim sa matinding tortyur 
at interogasyon. Puno ng pasa at 
sugat sina Pablo Abela Jr., Lito Abe- 

la, Angelo Abela, Alpredo Abela, 
Homer Liansing, Angelo Alejo at 
Hendro Alejo nang pauwiin sila ng 
militar. 

Pinalabas nitong napaslang sa 
isang pekeng engkwentro noong Ok- 
tubre 10 ang tagapagsalita ng BHB- 
Negros na si Ka Juanito Magbanua 
sa Sityo Medel. Ibinalita rin nitong 
"engkwentro" ang pagpapaulan ng 
bala ng 94th IB sa 15 kabahayan ng 
Tribu Ituman-Maghat-Bukidnon sa 
Purok Maliko-liko, Sityo Cunalom sa 
parehong barangay noong Oktubre 
12. 

Nilimitahan ng mga sundalo ang 
kilos ng mga residente. Itinayo nila 
ang napakaraming tsekpoynt kung 
saan pinilit ang lahat na magpakita 
ng papeles para makadaan. Itinaboy 
nila ang mga residente sa kanilang 
bahay at ikinulong sa mga ebakwa- 
syon. Pinagbawalan silang kapana- 
yamin ng lokal na midya. 

Sa kasagsagan ng operasyon, 
maraming bahay ang niransak at 
pinasok ng militar sa hinalang taga- 
suporta sila ng BHB. Kinatay pa ng 
mga sundalo ang ilang alagang ha- 
yop ng mga magsasaka. Nakabalik 
lamang sa mga baryo ang mga bak- 
wit noong Oktubre 15 sa kanilang 
paggigiit. 

Matagal nang nagsasagawa ng 
mga operasyong kombat ang 94th 
IB para hawanin ang Himamaylan 
para sa mapangwasak na pagmimi- 
na, pagtotroso at iba pang 
imprastruktura. Bahagi ang syudad 
sa target na tayuan ng Ilog-Hinaba- 
ngan River Basin Project. Ang mga 
kabundukan nito ay sagana sa mga 
mineral na target naman ng mga 


sa mina. 


kumpanya 
proyektong ito ay mahigpit na tinu- 
tutulan ng mga residente sa lugar. 


Ang mga 


Papalawak na pokus 
ng militarisasyon 

Binuhusan din ng militar ng 
mga tropa ang karatig lugar ng Hi- 
mamaylan. Tinatayang 200-300 
sundalo ng 62nd IB ang nag-oope- 
rasyon sa mga hangganan ng ma- 
bundok na bahagi ng Canlaon, Gui- 
hulngan, Moises Padilla at Valle- 
hermoso. 

Nagsimula ang pangungubkob 
ng militar noong Oktubre 10 mata- 
pos palibutan at iransak ng 30-ka- 
taong yunit ng 62nd IB ang bahay 
ni Plesing Menosa sa Barangay 
Calupaan, Vallehermoso. Labis na 
troma ang dinanas ng pamilyang 
Menosa dahil sa ginawa ng mga mi- 
litar. 

Sa Barangay Hilaitan at Hibaiyo 
sa Guihulngan, sapilitang pinasok 
ng mga sundalo at hinalughog ang 
mga bahay ng mga residente. Nag- 
papakalat ang mga sundalo ng mga 
larawan ng kung sinu-sinong pina- 
raratangan nilang mga kasapi ng 
hukbong bayan. 

Sa Moises Padilla, pinaulanan 
ng bala ng mga sundalo ang bahay 
ni Merlinda Benero sa Sityo Tagbak, 
Barangay Macagahay noong Oktub- 
re 13. Ninakaw nila ang limang ma- 
nok ng pamilyang Benero. 

Bilang tugon, naglunsad ng 
operasyong isnayp ang hukbong ba- 
yan noong Oktubre 12 laban sa 
62nd IB sa Sityo Mapun-as, Bara- 
ngay Guba, Vallehermoso. Isang 
sundalo ang napatay. [as] 

Masidhing pagsasamantala sa naghihingalong 


industriya ng damit 


H indi nagsimula at hindi magtatapos sa 4,000 sinisanteng 
manggagawa sa mga pabrika sa Mactan Export Processing 
Zone (MEPZ) ang malawakang tanggalan sa industriya ng damit. 
Madagdagan pa ang mga mawawalan ng trabaho, babala ng 
mga negosyanteng kasapi ng Confederation of Wearable Expor- 
ters of the Philippines (Conwep). Idinadahilan ng grupo ang ma- 
hina na pandaigdigang demand para sa bagong mga kasuotan. 
Bagamat sinabi nito na maraming pabrika ang "pansamantalang 
magsasara," permanente ang pagsisisante sa mga manggagawa. 


Ngayong taon lamang, nasa 
3.5% hanggang 4% (10,800) na sa 
kabuuang 270,000 manggagawa sa 
mga export processing zone na nag- 
poprodyus ng "wearables" (damit, 
bag, sapatos at gamit pangbyahe) 
ang sinisante ng mga kumpanya, 
ayon sa Conwep. Maaari itong 
umabot sa 896 hanggang 10% o 
27,0000 manggagawa kung hindi 
gaganda ang kundisyon ng panda- 
igdigang pamilihan. Kabilang sa 
mga pinoprodyus nila ang kasuo- 
tang tatak Adidas, Under Armour, 
Lululemon at iba pa. Inieksport sa 
US ang mahigit 8096 ng nalilikhang 
produkto. 


Matagal nang naghihingalong 
industriya 

Noong 2019, naglatag ang Bu- 
reau of Investments ng plano para 
sa industriya ng damit at tela na 
naglayong pabilisin ang produksyon 
ng mga pabrika, na karamihan da- 
yuhan, tungo sa pagiging ika-10 na 
eksporter ng damit sa buong mundo 
pagsapit ng 2026. Suntok sa buwan 
ang gayong ambisyon lalupa't tuluy- 
tuloy ang pagdausdos ng subsektor 
mula dekada 1990 dulot ng katangi- 
an nitong nakaasa sa imported na 
materyal. 

Pinatampok ng  pandemyang 
Covid-19 ang likas na kahinaan ng 
pagmamanupaktura ng damit. Bu- 
mulusok nang hanggang 4096 ang 
mga order sa eksport mula sa mga 
bansang may mahihigpit na 
lockdown. Matindi ang tama rito ng 
mga restriksyon na nagdulot ng ka- 
salatan ng imported na materyal, li- 

mitasyon sa pagluluwas ng gawang 
produkto at matataas na gastos sa 
transportasyon. Sa unang apat na 
buwan ng pandemya, mahigit 
20,000 manggagawa ang agad na 
tinanggal sa trabaho. 

Sinamantala ng mga kumpanya 
sa sektor ang pagkakataong ito pa- 
ra lalong pigain ang lakas paggawa 
ng mga manggagawang Pilipino. Pi- 
naliit nila ang kanilang mga opera- 
syon para magbawas ng gastos sa 
pamamagitan ng  kara-karakang 
pagtatanggal sa hanggang 30% ng 
kanilang pwersa sa paggawa, pag- 
pako at pagbabawas ng sahod, 
pagbabawas ng oras ng paggawa, 
di pagbabayad ng mga benepisyo 
tulad ng 13th month pay, pwersa- 
hang pagpapabakasyon (forced 
leave) at mga kaayusang work- 
from-home. 

Nagpapatuloy ang mga tangga- 
lan at restructuring ng mga kum- 
panya sa gitna ng "pagbangon ng 
ekonomya." Ipinagmayabang ng Fo- 
reign Buyers Association of the Phi- 
lippines noong Marso na dodoble 
ang halaga ng mga inieksport na pa- 
namit ng bansa ngayong 2022 alin- 
sunod sa natanggap na nitong mga 
order. Ibinatay ng grupo ang taya 
sa "pagrekober" ng subsektor na 
na-eksport nitong produktong may 
halagang P1.052 bilyon noong 2021. 
(Taliwas ito sa unang taya na P600 
milyong lugi para sa taon.) Noong 
Setyembre lamang, inanunsyo ng 
gubyerno na siyam na multinasyunal 
na kumpanya ng damit ang intere- 
sadong magkaroon ng operasyon sa 
bansa. 

Mala-aliping sahod 
at mga kundisyon 

Bukambibig ng mga kumpanya 
sa damit ang dahilang "pagkitid ng 
merkado" para sa tuluy-tuloy na 
tanggalan, pagpako sa dati nang 
napakababang pasahod at higit 
pang pagpiga sa mga manggagawa. 
Sa kaso ng mga manggagawa sa 
MEPZ, kara-karaka at arbitraryo 
ang pagtatanggal sa mga mangga- 
gawa. Walang paliwanag o ibinigay 
na mga batayan sa pagsisisante sa 
bawat isa. Mas malala ang mga ba- 
litang agad silang pinapalitan ng 
bagong kontraktwal na mga mang- 
gagawa. 

Matapos sisantehin ang sang- 
kapat ng pwersa sa paggawa, agad 
na itinaas ang kota ng mga mang- 
gagawang natira. Ang mga hindi 
nakaaagapay ay pwersahang pi- 
nagbabakasyon. Sa ganito nabatid 
ng mga manggagawa na hindi ang 
"pagbaba ng mga order" ang tunay 
na dahilan ng mga tanggalan kundi 
ang lalupang pigain ang kanilang 
lakas-paggawa. 

Aktibong nilalabanan ng mga 
kumpanya ang pag-uunyon ng mga 
manggagawa kahit bago pa mag- 
pandemya. Sa gayon, ipinagkait sa 
kanila ang karapatan na makipag- 
tawaran, maglabas ng lehitimong 
mga hinaing at maggiit ng mas ma- 
kataong kundisyon sa paggawa. 
Walang masusulingan ang mga 
manggagawang hindi pumirma sa 
mga papeles na nagtatanggal sa 
kanila at nagsampa ng kasong iligal 
dismissal. Wala rin silang habol sa- 

kaling muling magbukas sa hi- 
ring ang mga kumpanya. 


Patay na industriya ng tela 

Isa sa matagal nang idi- 
nadahilan ng mga kumpanya 
sa damit para magsisante ng 
mga manggagawa at magsara 
ng mga pabrika ang kahira- 
pan ng pag-import ng mater- 
yal. Anila, nagsilipat ang ma- 
lalaking kumpanya sa mga 
bansang may lokal na produk- 
syon ng tela at malalaking ka- 
pasidad sa produksyon tulad 
ng Vietnam, India at Thai- 
land. 

Ang totoo, matagal nang 
patay ang lokal na industriya 
ng tela, na itinuturing na gu- 
lugod sa pagmamanupaktura 
ng damit. Huling naabot ng in- 
dustriya ng tela ang kapasidad 
nitong magsuplay sa lokal na 
pagmamanupaktura noong 
dekada 1950 hanggang 1960. 

Nagsimula itong dumaus- 
dos sa dekada 1970 matapos 
ipinag-utos ng diktador na si 
Ferdinand Marcos Sr na iba- 
ling ang industriya mula sa 
pagmamanupaktura para sa 
lokal na pabrika tungo sa pag- 
mamanupaktura para sa 
eksport. Nabansot ang in- 
dustriya dahil sa kawalang 
suporta ng estado at nangalu- 
gi at nagsisara ang mga pab- 
rika. Tuluyan itong pinatay ng 
liberalisasyon sa importasyon 
ng gawang tela mula maagang 
bahagi ng dekada 1980. Sa 
kalaunan, maliitang paghaha- 
bi-sa-kamay (handweave) at 
atrasadong looms na nagpop- 
roseso ng lokal na fiber tulad 
ng pinya at abaka at ang ma- 
ngilan-ngilang pabrika ng te- 
lang pang-eksport ang natira 
sa industriya. Wala itong 
anumang kaugnayan sa in- 
dustriya ng damit na buong 
nakasalalay sa imported na 
hinabing tela at iba pang ma- 
teryal. [AB] 

Nagugutom ang gumagawa ng pagkain 


H ungkag para sa mga magsasaka at mangingisda ang pangako ng rehi- 


meng Marcos na titiyakin niyang 


“abot-kamay” at “masustansyang 


pagkain” para sa bawat Pilipino. Hindi lamang wala siyang ginagawa, pinati- 
tindi ng kanyang mga neoliberal na patakaran ang kagutumang dinaranas ng 


mga gumagawa ng pagkain. 


Kabilang ang mga magsasaka at 
mangingisdang Pilipino sa mahigit 
828 milyong mamamayan sa buong 
mundo na nakaranas ng gutom 
noong 2021, ayon sa United Nations 
Food and Agriculture Organization 
(FAO). Sa kabila ng taun-taong pa- 
ngakong suporta sa sektor pang- 
agrikultura at mga programang 
nutrisyon ng mga nagdaang gub- 
yerno, nanatili ang Pilipinas sa lis- 
tahan ng FAO sa 63 bansa na may 
pinakamalaking bilang ng mamama- 
yan na “undernourished” o kulang 
sa nutrisyon. 

Walang suporta ang estado 
para agapan ang nagtataasang 
gastos sa produksyon sa agrikultu- 
ra. Ayon sa grupong Amihan, ang 
kabuuang gastos sa pagtatanim ng 
palay noong huling siklo ay 


P53,000 sa Nueva Ecija. Panguna- 
hin dito ang napakamahal na pata- 
ba na nagkakahalaga ng P16,400 
para sa Urea at Triple 14. Anila, 
pinalulubha ng mga kalamidad na 
dala ng climate change tulad ng 
mga bagyo ang kalagayan ng mga 
magsasaka. 

Dagdag na pasakit ang dinara- 
nas ng mga magbubukid na paninin- 
dak at pananakot kapag ipinaglala- 
ban nila ang kanilang karapatan sa 
lupa. Sa halos lahat ng sulok ng 
bansa, biktima ang mga magsasaka 
ng red-tagging, iligal na pag-aresto 
at detensyon, ekstrahudisyal na pa- 
mamaslang at samutsaring pagla- 
bag sa karapatang-tao. Marami sa 
mga kaso ng paglabag sa kanilang 
mga karapatan ay di umaabot sa 
midya at mga sentro. [ao] 


Pusakal na mga yunit ng AFP, inambus ng BHB 


TATLONG AMBUS ANG inilunsad ng mga yunit ng Bagong Hukbong Bayan 
(BHB) sa tatlong prubinsya ng bansa sa nagdaang mga linggo. Pinatamaan ng 
BHB ang pinakabrutal at pinakapusakal na mga yunit ng Armed Forces of the 
Philippines (AFP) sa kani-kanilang saklaw na erya. 

Sa Surigao del Sur, tatlo ang napatay at isa ang nasugatan sa nag-oo- 
perasyong tropa ng Charlie Company ng 75th IB nang ambusin sila ng mga 
Pulang mandirigma sa Barangay Mahaba, Marihatag noong Oktubre 6. Na- 
kasakay ang mga sundalo sa tatlong motorsiklo nang ambusin sila bandang 
ala-7:35 ng umaga. Pinaulanan sila ng bala ng mga mandirigma sa lapit na 
pitong metro. 

Sa Masbate, inambus ng isang yunit ng BHB ang mga CAFGU na bumab- 
yahe sa hangganan ng Barangay Mambog at Buenaflor sa Dimasalang noong 
Oktubre 7. Isa ang napaslang at isa ang nasugatan sa mga sundalo. Naka- 
sakay sila sa motorsiklo at papauwi matapos ang 15-araw na pagbabantay 
sa detatsment ng 2nd IB sa Barangay Miabas, Palanas. 

Sa Albay, tinambangan ng BHB-Albay ang 16-kataong yunit ng 49th IB 
sa Barangay Bagacay, Jovellar noong Oktubre 3. Pitong sundalo ang napas- 
lang sa naturang ambus. Apat ang kumpirmadong agarang napatay sa ar- 
madong aksyon. Sa sumunod na araw, isa pang bangkay ang natagpuan sa 
pinangyarihan ng insidente habang dalawa ang malubhang nasugatan na 
namatay kalaunan. 


Ka Juanito Magbanua: tinig ng Negros, bayani ng sambayanan 


PINARANGALAN NG PARTIDO Komunista ng Pilipinas ang pinaslang na tagapag- 
salita ng Bagong Hukbong Bayan (BHB)-Negros na si Ka Juanito Magbanua (Ro- 
meo Nanta). Inilaan ni Ka Juanito ang 25 taon ng kanyang buhay sa adhikain ng 
mamamayang Pilipino para sa pambansa at panlipunang pagpapalaya. 

Ang pagpaslang ng militar kay Ka Juanito habang nasa kustodiya ay labag sa 
internasyunal na makataong batas. Nadakip siya noong Oktubre 10 ng hapon sa 
Sityo Medel, Barangay Carabalan, Himamaylan City at posibleng tinortyur. Nasa 
komunidad si Ka Juanito dahil sa iniindang mga sakit. Walang katotohanan ang si- 
nasabi ng militar na nagkaroon ng engkwentro. 

Bilang tagapagsalita ng BHB sa Negros, at isa sa nangungunang mga kadre ng 
Partido sa isla, walang pagod niyang itinaguyod ang interes ng mga manggagawa 
sa tubuhan at masang magsasaka sa mga hasyenda ng isla. Epektibo niyang kina- 
tawan ang BHB at Partido sa marami niyang panayam sa midya. 


Militarisadong komunidad sa Aklan, sinaklolohan 


NAGSAGAWA ANG BAYAN, Kilusang Magbubukid ng Pilipinas at Pamalakaya sa 
Aklan ng 2-araw na makataong misyon sa komunidad ng mga mangingisda sa Ba- 
rangay Cawayan, New Washington, Aklan noong Oktubre 12-13. Layunin nito ang 
alamin ang kalagayan ng mga residente sa gitna ng patuloy na pananakot, panggi- 
gipit at militarisasyon sa lugar. 

Tatlong buwan na ang operasyong militar ng mga sundalo sa barangay sa ta- 
bing ng inilulunsad nitong Civil Military Operations Competency Enhancement 
Training (CMO-CET) ng 301st IBde. Inokupa ng mga sundalo ang mga barangay 
hall at nagbabahay-bahay, nag-iinteroga nang walang ligal na batayan, at sapili- 
tang nagpapasuko sa mga myembro ng ligal na samahang masa bilang mga kasapi 
o tagasuporta ng rebolusyonaryong armadong kilusan. 


2 sibilyan, pinatay ng 2nd IB sa Masbate 


PINASLANG NG 2nd IB si Carlito Ahina sa Sityo Mabuhay, Barangay Mabini, Pala- 
nas, Masbate noong Oktubre 8. Pinalibutan ng mga sundalo at pulis ang kanyang ba- 
hay bago pagbabarilin. Kasama ni Ahina sa loob ng kanilang bahay ang kanyang mga 
anak nang maganap ang insidente. Nasugatan sa binti ang kanyang anak na babae. 

Dating kasapi ng BHB si Ahina na isang taon nang di aktibo. Pinaslang siya ma- 
tapos tumangging magpagamit sa mga sundalo para ipahamak ang BHB at masa. 

Namatay naman sa labis na pagpapahirap si Norvil Generoso Pepito, residente 
ng Barangay Mambog, Dimasalang, sa kamay ng 2nd IB sa kampo nito sa Bara- 
ngay Paguihaman, Uson, Masbate noong Oktubre 12. 

Ipinatawag ng 2nd IB si Pepito sa kanilang kampo para interogahin sa para- 
tang na sangkot siya sa isang armadong aksyon ng BHB. Ipiniit, pinahirapan at 
inabuso si Pepito simula Oktubre 10 hanggang 12. Naabutan pa ng kanyang asawa 
at kapitan ng kanilang barangay na naghihingalo si Pepito ngunit hindi na umabot 
nang buhay nang dalhin sa ospital. 

Iligal na pag-aresto. Patraydor na inaresto ng PNP sina Kara Taggaoa ng Ki- 
lusang Mayo Uno at Larry Valbuena, presidente ng PASODA-PISTON, noong Ok- 
tubre 10. Nasa Quezon City Trial Court ang dalawa para harapin ang gawa-ga- 
wang kasong isinampa sa kanila na pagnanakaw nang patraydor silang arestuhin 
sa hiwalay na kasong direct assault. 

Panggigipit. Dinala ng mga pulis sa presinto sa Tiaong, Quezon si Felizardo 
Repaso, lider-magsasaka sa Quezon at 10 pang indibidwal noong Oktubre 20. Hi- 
narang sila sa daanan sa Tiaong habang bumabyahe papuntang Quezon City para 
dumalo sa isang dayalogo sa Department of Agriculture. 

100 Araw ng rehimeng 
Marcos. Nagprotesta sa 
Mendiola, Maynila sa harap 
ng Malacahang ang mga de- 
mokratikong grupo para 
kundenahin ang kapalpakan 
ni Ferdinand Marcos Jr sa 
unang 100 araw ng kanyang 
rehimen noong Oktubre 8. 
Kinastigo nila ang puro pa- 
sarap na buhay ng mga 
Marcos sa gitna ng malawa- 
kang paghihirap ng mga Pi- 
lipino. 


Protesta sa Regent Foods. 
Nagpiket sa harap ng 
pabrika ng Regent Foods 
ang mga manggagawa nito 
noong Oktubre 17 para 
iprotesta ang pagtanggi ng 
kumpanya na ibalik sa 
trabaho ang tinanggal nitong 
mga manggagawa noong 
2019 at ibigay sa kanila ang 
kanilang back wages. 


#HustisyasaSahod. Nakiisa 
ang mga manggagawa ng 
Kilusang Mayo Uno sa Met- 
ro Manila at Cebu sa Panda- 
igdigang Araw ng Disenteng 
Paggawa noong Oktubre 7. 
Tinawag nilang Bingi at Ba- 
rat sa Manggagawa (BBM) 
si Marcos Jr na walang gina- 
gawa para tugunan ang kani- 
lang makatarungang mga hi- 
naing sa dagdag-sahod. 


#ZeroEvictions. 8Nagpiket 
sa National Housing Autho- 
rity noong Oktubre 10 ang 
mga maralitang-lunsod sa 
ilalim ng Alyansa Kontra 
Demolisyon at Pinagkaisang 
Lakas ng Mamamayan para 
batikusin ang demolisyon ng 
kanilang mga komunidad. 
Ilan sa mga dumalo ang mga 
residente mula sa Payatas, 
Holy Spirit, Tatalon, Com- 
monwealth, Bagong Sila- 
ngan at Don Mariano sa 
Quezon City. 


ANG BAYAN 


90% 


ng mga pamilyang 
benepisyaryo ng paso at 
palpak na 4Ps ay hindi pa rin 
nakaaahon sa kahirapan sa 
kabila ng mahigit P500 
bilyong pondong ibinuhos dito 
sa nakaraang 13 na taon. 


Pinagkunan: Commission on Audit 


AVT 


buwis sa pinakabatayang 
mga bilihin ang 
ipinatatanggal ng mga 
kongresista ng Makabayan 
para bigyan-alwan ang 
naghihirap na mamamayan. 


Bago nito, iginiit rin nilang 
tanggalin ang naturang buwis sa 
mga produktong petrolyo. 


Oktubre 21, 1972 


inilabas ng noo'y bagong 
tatag na diktadurang US- 
Marcos ang PD 27, ang peke 
at anti-magsasakang reporma 
sa lupa na nagligtas sa lupa 
ng malalaking panginoong 
maylupa sa distribusyon. 


#RemullaResign 


panawagan na magbitiw si Crispin 


E e MM 


A A 


36% 


na lamang ang 
bahagi ng Pilipinas 
sa iniimport na 
saging ng 
China, mula 80% 
sa nakaraang 
limang taon 
matapos patawan 
ng 30% taripa, 
habang walang 
taripa ang saging 
na inaangkat mula 
Latin America. 


66 


7.690 


nang mas malaki ang 
inimport na bigas noong 
Setyembre (3 milyon 
metriko tonelada) 
kumpara sa buong taon 
ng 2021 (2.8 milyon MT) 
kahit panawagan ng mga 
magsasaka na palakasin 
ang lokal na produksyon, 
hindi ang importasyon. 


P500 


tunay na halaga ng 
minimum na sahod 
na P570 sa NCR 
dulot ng 
nagtataasang presyo 
ng mga bilihin, 
laluna ng pagkain. 


P1,119 
kada araw 


nakabubuhay na 
sahod noong 
Setyembre 2022, 
doble sa minimum 
na sahod sa NCR. 


Pinagkunan: Ibon Foundation 


bansang kumakatawan sa 
mayorya ng mamamayan sa 
buong mundo ang nanawagang 
buksang muli ang usapang 
pangkapayapaan at tigil-putukan 


Remulla bilang kalihim ng 
Department of Justice matapos Ukraine. Tinanggihan ito ng US, mga 
magpuslit ng P1.3 milyong marijuana ang alyado nito sa NATO at tutang rehimeng 
kanyang 38-taong gulang na anak. Zelensky. 


para tapusin ang gera sa 

SIM Card Registration Law, dagdag 


instrumento ng pasismo 


(e nang isang batas ang mapaniil na panukalang 
SIM (subscriber identity module) card registration 
matapos pirmahan ito ni Ferdinand Marcos Jr noong Ok- 
tubre 10. Simula Disyembre, obligado na ang mga bibili ng 
SIM card na ipaalam sa estado at pribadong mga kumpan- 
yang telekomunikasyon ang kanilang personal na mga de- 
talye. Ang naturang batas na kinilala bilang Republic Act 
11934 ang unang panukala na pinirmahan ni Marcos. 


Sa ilalim nito, obligado ang la- 
hat ng bibili ng SIM na magbigay ng 
pangalan, kumpletong detalye ng ti- 
rahan, petsa ng kapanganakan at 
kasarian na itatali sa numero ng 
SIM na binili. Oobligahin din silang 
magpakita ng isang ID na may lara- 
wan o mga dokumentong pagpapa- 
tunay ng kanilang identidad. 
Mumultahan ang mga magbebenta 
na hindi susunod sa prosesong ito. 

Iniratsada ang batas sa kabi- 
kabilang pagtutol ng mga eksperto 
sa cybercrime, mga tagapagtanggol 
sa pribasiya sa internet at mga de- 
mokratikong grupo. Anila, ang pag- 
oobligang irehistro ang lahat ng 
mga gumagamit ng SIM card ay “di 
awtorisadong sarbeylans ng esta- 
do.” Napakalaki ng potensyal ng 
pagkabunyag ng personal na mga 
detalye dahil sa mahihinang protek- 
syon sa seguridad sa datos at im- 
pormasyon. 

Paulit-ulit na ipinupunto ng mga 
tumututol dito na walang ebidensya 
na nakatutulong ang SIM registra- 
tion sa pagsugpo ng cybercrime 
(mga krimeng gumagamit ng inter- 
net.) Mismong ang Global System 
for Mobile Communications, isang 
organisasyon ng 750 mobile opera- 
tor sa mundo, ang nagsasabing wa- 
lang ebidensya mula sa 155 bansa 
na nagpapatupad ng mandatory 
SIM card registration na mabisa ito 
laban sa mga krimen. 


Makinarya ng estadong paniktik 
Bahagi ang batas na ito sa pag- 
sisikap ng reaksyunaryong estado 
na buuin ang makinarya ng isang 
"surveillance state" o estadong may 

kakayahan para sa mala- 
wakan at sistematikong pa- 
niniktik sa sariling mamamayan. Pa- 
dadaliin nito ang pagtutukoy ng lo- 
kasyon ng mga tao, pagmamanman 
at pagharang sa mga pribadong ko- 
munikasyon at profiling (paghusga 
sa katauhan ng tao batay lamang sa 
ilang impormasyon.) Labag ang la- 
hat ng ito sa karapatan ng mga in- 
dibidwal sa pribasiya at anonymity 
at hadlang sa kalayaan sa pagpapa- 
hayag. Taliwas ito sa mga karapa- 
tang ginarantiyahan kahit ng reak- 
syunaryong konstitusyon. 

Binibigyan ng batas ng masa- 
saklaw na kapangyarihan ang mga 
armadong pwersa at mga ahensya 
ng reaksyunaryong estado para pi- 
gilan ang mamamayan na isulong 
ang kanilang mga interes at kagali- 
ngan. 

Sinasangkalan ng batas ang ga- 
lit ng masa sa laganap na mga kaso 
ng text scam, phishing at pagnana- 
kaw ng identidad para itago ang 
kontra-demokratiko at kontra-ma- 
mamayang adyenda nito. Nililinlang 
nito ang mamamayan para isuko 
ang kanilang mga karapatan at 
protektadong pribilehiyo. 

Sa pagpapatupad ng batas na 
ito, yuyurakan din ang interes ng 
masang mahihirap, lalo't higit ang 
nasa mga liblib na lugar, na walang 
akses sa internet at mga hinihinging 
rekisitong papeles o balidong ID. 


Malawakang pagtutol 

Ilang taon ding nabalam ang 
pagsasabatas ng SIM card registra- 
tion dulot ng malakas na pagtutol 
ng malaking bahagi ng mga eksperto 

at manggagawa sa teknolohiya, 
abugado, mga tagapagtaguyod ng 
digital rights at mga demokratikong 
organisasyon. May mga probisyong 
napaatras, tulad ng rekisitong pag- 
paparehistro ng mga akawnt sa 
social media. Gayunpaman, nana- 
natiling malaki ang panganib nito 
sa laluna sa mga kritiko ng estado 
at karaniwang mamamayang nag- 
papahayag ng disgusto sa gubyer- 
no. 

Asahang magiging malaki ang 
kaguluhan sa pagpapatupad ng SIM 
card registration. Marami ang wa- 
lang balidong ID o papeles na kina- 
kailangan para sa registration. Ma- 
rami ang maapektuhan sa malawa- 
kang deaktibisasyon (pagtigil ng 
serbisyo sa mga lumang ginagamit 
na SIM.) Tiyak na maapektuhan 
ang mga akawnt sa social media at 
mga transaksyon sa negosyo at 
bangko, at pagpapadala ng pera sa 
loob at labas ng bansa na gumaga- 
mit ng selpon o personal na wifi. 

Oras na ipatupad ang batas, 
inaasahang kikitid ang merkado ng 
mga kumpanya sa telekomuni- 
kasyon. Mabigat ang magiging res- 
ponsibilidad ng mga ito para sa pa- 
ngangalaga sa database na nagla- 
laman ng personal na impormasyon 
ng kanilang mga kliyente. Hindi 
kumbinsido maging ang mga upisyal 
ng ahensya ng estado na inatasang 
mag-imbak ng personal na mga de- 
talye sa sarili nitong kakayahang 
mapangalagaan ang pribasiya ng 
datos ng kukulektahin mula sa ini- 
rehistrong mga SIM card. [29] 

Titindi ang krisis sa paghahati ng Maguindanao 


SY kabila ng naiulat na mga iregulari- 
dad sa plebisito ng Maguindanao 


noong Setyembre 17, idineklara ng Com- 
mission on Elections ang "pagpapatibay 
ng mamamayan" sa panukalang hatiin 
ang lalawigan sa Maguindanao del Norte 
at Maguindanao del Sur. Itinuturing ito 
ng mga lokal na burukrata at maimplu- 
wensyang mga angkan bilang simula ng 
katuparan ng kanilang "magagandang 
pangarap" para sa prubinsya. Ngunit pa- 
ra sa mas nakararaming mamamayan, 
mailap pa rin ang kapayapaan at walang 
malinaw na kalutasan ang kanilang pag- 


hihirap. 


Isa ang Maguindanao sa timog 
sentral Mindanao sa pinakamala- 
wak na prubinsya sa bansa. Dito 
matatagpuan  288,000-ektaryang 
Liguasan Marsh na sinasabing nag- 
tataglay ng langis at natural gas na 
nagkakahalaga ng 5580 bilyon. Ito 
rin ang pinakamalawak na kon- 
sentrasyon ng wetlands (matubig 
na kalupaan) sa buong bansa. Ma- 
tatagpuan dito ang masasaganang 
pangisdaan at malalawak na tani- 
man ng palay at mais. Isa itong 
sentro ng biodiversity na tirahan ng 
mga endemikong ibon at iba't-i- 
bang uri ng mga hayop at mga ha- 
laman. 

Noong 2020, nasa 1,342,179 
ang populasyon ng prubinsya. Ma- 
yorya nito ay mga Morong Maguin- 
danao at Iranun. May malaking bi- 
lang din ng mga Lumad na Teduray, 
Lambiangan at Dulangan Manobo. 
Pinakamalaki ang konsentrasyon ng 
Teduray sa dalawang bayan sa hila- 
gang kanluran ng Daguma Range. 
May malaking bilang din ang iba 
pang mga grupong Lumad sa 39 na 
mga barangay sa siyam na mga mu- 
nisipalidad. 

Isa ang Maguindanao sa na- 
ngunguna sa talaan ng pinakamahi- 
rap na lalawigan sa buong Pilipinas 
sa datos noong 2021. Dito nakatira 
ang ilan sa pinakamayaman at lu- 
bos na makapangyarihang mga di- 
nastiya na nagbabangayan sa puli- 

MAGUINDANAO 
DEL NORTE 


tika. Marahas na nagtutunggalian 
ang mga ito gamit ang kani-kani- 
lang armadong grupo. Sa loob ng 
mahabang panahon ng kanilang 
paghahari ay dumaranas ng malub- 
hang pagdurusa ang mamamayan 
ng prubinsya dahil sa matinding ko- 
rapsyon at walang patid na karaha- 
san. 

Magsasaka ang malaking ma- 
yorya ng mamamayan sa prubinsya. 
Pangunahing problema nila ang ka- 
walan ng lupa at labis na pang-aa- 
pi't pagsasamantala ng mga maya- 
yamang angkan na kumukontrol ng 
malalawak na lupain. Dumaranas si- 
la ng mararahas na atake at walang 
habas na pang-aagaw ng lupa. 

Sila ang “ pinakabulnerableng 
biktima ng kampanyang "kontra-te- 
rorismo" at mga pambobomba ng 
AFP. Malimit din silang nadadamay 
sa mga rido o armadong tunggalian 
ng mga angkan o grupo. Ito ang 
mga dahilan ng malawakang dislo- 
kasyon ng kanilang mga komunidad 
at pagkakasira ng kanilang kabuha- 
yan. Dulot nito ay matinding kahira- 
pan at gutom habang maraming ka- 
bataan ang hindi nakapag-aral o 
napilitang huminto sa pag-aaral. 


Mas titinding kahirapan 
at dislokasyon 

Ang paghahati sa Maguindanao 
ay isang manipulasyon para itakda 
ang hangganan ng nagbabangayang 


MAGUINDANAO 
DEL SUR 


mga dinastiya sa pulitika. Kontrola- 
do ng pamilyang Sinsuat ang isang 
bahagi na kikilalanin na ngayon bi- 
lang Maguindanao del Norte. Sa 
kabilang bahagi ang kaharian ng 
mga Mangudadatu na naging Ma- 
guindanao del Sur. Umaasa ang pa- 
mahalaan na sa ganitong anyo ng 
pulitikal na akomodasyon ay mare- 
resolba ang mga tunggalian ng ma- 
kapangyarihang mga angkan. Pag- 
kakataon ng bawat panig para igiit 
ang kani-kanyang kontrol sa hawak 
na teritoryo. 

Sa hatian, walang anumang ba- 
tas o programang ihinapag para sa 
kabutihan ng mga residente ng pru- 
binsya. Sa halip, tiyak na titindi ang 
pagsasamantala at pang-aapi ng 
mga dinastiyang may monopolyo sa 
kapangyarihan. Tiyak na titindi ang 
pagsasamantala at korapsyon ng 
mga burukrata. 

Mas titindi pa ang pang-aatake 
ng mga panginoong maylupa na na- 
sa poder laban sa mga komunidad 
ng Lumad para agawin ang kanilang 
lupa at likas na yaman. Asahang la- 
lawak pa ang militarisasyon sa ta- 
bing ng "pagdepensa" sa mga Lu- 
mad at Moro laban sa "terorismo." 
Sa likod nito ang mga interes ng 
mga dayuhang kumpanya at kasa- 
pakat nilang lokal na burukrata pa- 
ra sa pagtatayo ng mga komersyal 
na plantasyon ng kahoy, agribisnes 
at pagmimina. [a5] 


Modernong kodigo sa pagpapamilya: 


Pangangalaga sa bawat Cubano 


N atatangi ang isinabatas na bagong Kodigo sa Pamilya ng Cuba. Itinutu- 
ring ito ng bansa bilang pinakabukas, progresibo at rebolusyonaryong 
kodigo sa buong mundo. Isinabatas nito ang ibayong pagkilala sa karapatan 
ng kababaihan, LGBT (lesbyana, bakla, bisekswal at transgender), bata, ma- 
tatanda, at may kapansanan. Ang pag-amyenda sa Kodigo ay may kaugnayan 
sa pagbabago ng Konstitusyon ng Cuba noong 2019. 


Bumoto ang mamamayang Cu- 
bano pabor sa inamyendahang Ko- 
digo noong Setyembre 25 sa isina- 
gawang reperendum sa bansa. Ti- 
natayang 74.0196 ng kabuuang po- 
pulasyon ng rehistradong botante 
sa Cuba at mga nasa labas ng ban- 
sa ang lumahok sa demokratikong 
proseso. Sa higit 5.89 milyong boto 
na nabilang, 3.94 milyon o halos 
66.87% nito ang bumoto pabor sa 
kodigo. 

Umabot ng 14 buwan ang pro- 
seso ng pagbabalangkas, konsulta- 
syon, pagpasok ng mga amyenda 
bago ang reperendum. Kaiba sa 
mga ginagawa sa mga kapitalis- 
tang bansa, tiniyak ng Cuba na si- 
nasalamin at maisasakatuparan ng 
mamamayan ang Kodigo. Para 
pagyamanin ang dokumento, nag- 
sagawa ang estado ng malawakang 
kampanyang edukasyon at konsul- 
tasyon. Naglunsad ito ng 79,000 
pulong masa na nilahukan ng 6.49 
milyong indibidwal. Nakatanggap 
ang gubyerno ng hindi bababa sa 
430,000 na mga mungkahi mula sa 
mga ito. 

Ipinagdiwang ng iba't ibang 
mga organisasyon at 
samahang masa ang 
tagumpay na ito ng 
Cuba. Ayon sa pangu- 
lo ng Cuba na si Presi- 
dent Miguel Diaz-Ca- 
nel, "utang" ito ng es- 
tado sa milyun-mil- 
yong Cubano na ma- 
tagal nang naghihin- 
tay para sa gayong 
batas. "Mula sa araw 
na ito, magiging mas 
mabuti ang ating ban- 
sa (dahil dito)," aniya. 

Pangangalaga sa karapatan 
ng bawat Cubano 

Ang bagong 63-pahinang kodigo 
ay mayroong 11 pamagat, 474 na 
artikulo, 5 prubisyon sa transisyon 
at 44 na pinal na mga prubisyon. 

Kinilala nito ang patas na kara- 
patan sa kasal at pag-aampon ng si- 
numan, anuman ang kanilang 
sekswal na oryentasyon. Tiniyak ni- 
to ang karapatan ng kahit sino na 
bumuo ng isang pamilya nang wa- 
lang diskriminasyon. Ipinakilala rin 
ng batas ang pagkakaroon ng mga 
kasunduan bago ang kasal at pagbi- 
bigay-tulong sa mga nahihirapang 
magkaanak. 

Pormal nang kinikilala ng bansa 
ang karapatan ng mga pinalaki at 
hindi tradisyunal na istruktura ng 
pamilya, kabilang ang karapatan ng 
mga lolo at lola, magulang na pa- 
nguman at surrogate (babaeng 
nagbubuntis para sa iba sa pama- 
magitan ng artipisyal na insemina- 
syon). 

Itinataguyod ng batas ang pa- 
tas na distribusyon ng responsibili- 
dad sa tahanan sa pagitan ng 
mag-asawa. Kinikilala nito bilang 
mga manggagawa ang mga nanga- 
ngalaga sa kanilang mga 
anak, nakatatanda o mga 


Oktubre 21, 2022 


may kapansanan at sa gayon ay 
may karapatan para sa sahod o 
ibang porma ng kompensasyon. 

Pinagtibay ng batas ang pagpa- 
rusa sa karahasan sa loob ng pamil- 
ya (domestic violence). Saklaw dito 
ang karahasang nasa porma ng pa- 
nanalita, pisikal, sikolohikal, moral, 
sekswal, ekonomiko o patrimonyal, 
at pagpapabaya, mulat o hindi mu- 
lat, at tahasan o hindi tahasan. 

Itinataguyod ng batas ang 
komprehensibong patakaran para 
tugunan ang karahasang nakabatay 
sa kasarian. Kinilala nito ang kara- 
patan sa isang buhay na malaya sa 
karahasan, at yaong nagtataguyod 
sa pag-ibig, affection, pakikipagkai- 
sa at responsibilidad. 

Ipinagbawal ng kodigo ang 
pagkakasal sa mga bata. Mabigat 
ang kaparusahan sa lalabag dito. 
Inilinaw ng kodigo na ang mga ma- 
gulang ay hindi na magkakaroon ng 
"awtoridad," kundi "responsibili- 
dad" sa kanilang mga anak. Dapat 
din umanong igalang ng mga magu- 
lang ang "dignidad at pisikal at 
mental na integridad ng mga bata 
at mga nagbibinata't nagdadala- 
ga." Dapat ding bigyan ng mas ma- 
laking awtonomiya ang lumalaking 
anak sa sarili nilang buhay. 

May mga probisyon ang batas 
para sa pangangalaga sa karapatan 
ng matatanda para hindi sila mahi- 
walay sa lipunan. Gayundin, tiniti- 
yak nitong natatamasa ng mga may 
kapansanan ang pangangalagang 
kailangan nila. Magtatatag ito ng 
mga institusyong mangangalaga sa 
kanila at titiyakin ang kanilang in- 
tegrasyon sa pamilya at lipunan. 
Itinatag ng batas ang upisina 
ng ombudsman sa pamilya, 

isang institusyong nakatalaga 
sa pangangalaga, pagtitiyak 
sa karapatan, at pagpapati- 
bay sa mga ito sa panahong 
nilalabag ang karapatan ng 
mga bulnerableng sektor sa 
loob ng pamilya. ao 

